               EURÓPSKA KOMISIA
            V Bruseli16. 12. 2015
            COM(2015) 659 final
            2015/0300(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene prílohy XI (Elektronická komunikácia, audiovizuálne služby a informačná spoločnosť)k Dohode o EHP(ultraširoké pásmo)

               DÔVODOVÁ SPRÁVA

               1.KONTEXT NÁVRHU

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu XI (Elektronická komunikácia, audiovizuálne služby a informačná spoločnosť) k Dohode o EHP s cieľom začleniť vykonávacie rozhodnutie Komisie 2014/702/EÚ z októbra 2014
                  1
                (ktorým sa mení rozhodnutie 2007/131/ES z februára 2007
                  2
                o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve) do Dohody o EHP.

               Odôvodnenie požadovanej úpravy a navrhované riešenie

               Príslušný akt:

               Vykonávacie rozhodnutie Komisie 2014/702/EÚ zo 7. októbra 2014, ktorým sa mení rozhodnutie 2007/131/ES z februára 2007 o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve.

               Príslušné ustanovenie:

               Povinnosť umožniť využívanie frekvenčného spektra v pásme 6,0 – 8,5 GHz rádiovými zariadeniami používajúcimi ultraširokopásmové technológie (UWB) na palube lietadla (príloha, oddiel 4).

               Odôvodnenie a navrhované riešenie:

               Využívanie ultraširokopásmových technológií na palube lietadla by mohlo zasahovať do rádiových spojení vnútroštátnych mobilných operátorov na letiskách a v ich okolí. Tieto konkrétne účinky boli opísané v správe z roku 2012 vydanej Výborom pre elektronickú komunikáciu Európskej konferencie poštových a telekomunikačných správ
                  3
                a v súčasnosti sú predmetom podrobnej štúdie a opätovného posúdenia, ktoré uskutočňuje pracovná skupina Výboru pre elektronickú komunikáciu pre spektrálne inžinierstvo – zariadenia s krátkym dosahom (SE24). Cieľovým termínom pre dokončenie týchto prác v skupine SE24 je v súčasnosti prvý štvrťrok roku 2016
                  4
               .

               Hustota rádiových spojení v blízkosti letísk na Islande a v Nórsku a intenzita ich využívania je vyššia než v EÚ. Aby sa zabránilo výskytu škodlivého rušenia rádiových spojení mobilných operátorov, je potrebná výnimka pre frekvenčné pásmo 6,0 – 8,5 GHz. Do rozhodnutia spoločného výboru sa vkladá táto úprava:

               „Island a Nórsko sú oslobodené od povinnosti umožniť využívanie pásma 6,0 až 8,5 GHz zariadeniami používajúcimi ultraširokopásmové technológie na palube lietadla.“

               3.PRÁVNE PRVKY NÁVRHU

               Podľa článku 1 ods. 3 nariadenia Rady (ES) č. 2894/94
                  5
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               2015/0300 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene prílohy XI (Elektronická komunikácia, audiovizuálne služby a informačná spoločnosť)
                  k Dohode o EHP
                  (ultraširoké pásmo)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994
                  6
                o opatreniach na vykonávanie Dohody o Európskom hospodárskom priestore, a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XI (Elektronická komunikácia, audiovizuálne služby a informačná spoločnosť) k Dohode o EHP.

               (3)Vykonávacie rozhodnutie Komisie 2014/702/EÚ
                  7
                sa má začleniť do Dohody o EHP. Hustota rádiových spojení v blízkosti letísk na Islande a v Nórsku a intenzita ich využívania je vyššia než v EÚ. S cieľom zabrániť výskytu škodlivého rušenia rádiových spojení mobilných operátorov by Island a Nórsko mali byť oslobodené od povinnosti umožniť využívanie pásma 6,0 až 8,5 GHz zariadeniami používajúcimi ultraširokopásmové technológie na palube lietadla.

               (4)Príloha XI (Elektronická komunikácia, audiovizuálne služby a informačná spoločnosť) k Dohode o EHP by sa preto mala zodpovedajúcim spôsobom zmeniť.

               (5)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene prílohy XI (Elektronická komunikácia, audiovizuálne služby a informačná spoločnosť) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 293, 9.10.2014, s. 48 – 56.

                     (2)
                  Ú. v. EÚ L 55, 23.2.2007, s. 33 – 36.

                     (3)
                  Správa Výboru pre elektronickú komunikáciu č. 175, Co-existence study considering UWB applications inside aircraft and existing radio services in the frequency bands from 3.1 GHz to 4.8 GHz and from 6.0 GHz to 8.5 GHz, dostupná na

                     http://www.erodocdb.dk/Docs/doc98/official/pdf/ECCREP175.PDF

                  .

                     (4)
                  Pracovná položka SE24_ 55, dostupná na

                     http://eccwp.cept.org/WI_Detail.aspx?wiid=477

                  .

                     (5)
                  Ú. v. ES L 305, 30.11.1994, s. 6 – 8.

                     (6)
                  Ú. v. ES L 305, 30.11.1994, s. 6 – 8.

                     (7)
                  Vykonávacie rozhodnutie Komisie 2014/702/EÚ zo 7. októbra 2014, ktorým sa mení rozhodnutie 2007/131/ES z februára 2007 o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve (Ú. v. EÚ L 293, 9.10.2014, s. 48 – 56).

    ---documentbreak---

               EURÓPSKA KOMISIA
            V Bruseli16. 12. 2015
            COM(2015) 659 final
            PRÍLOHA
            ROZHODNUTIE SPOLOČNÉHO VÝBORU EHP č. .../2015z ..., ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHPknávrhu rozhodnutia Radyo pozícii, ktorá sa má prijať v mene Európskej únie v Spoločnom výbore EHP k zmene prílohy XI (Elektronická komunikácia, audiovizuálne služby a informačná spoločnosť)k Dohode o EHP(ultraširoké pásmo)

               PRÍLOHA

                  ROZHODNUTIE SPOLOČNÉHO VÝBORU EHP č. .../2015
                  z ...,
                  ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,

               keďže:

               (1)Vykonávacie rozhodnutie Komisie 2014/702/ES zo 7. októbra 2014
                  1
               , ktorým sa mení rozhodnutie 2007/131/ES z februára 2007
                  2
                o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve, sa má začleniť do dohody o EHP.

               (2)Príloha XI k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Bod 5cw (rozhodnutie Komisie 2007/131/ES) prílohy XI k dohode sa mení takto:

               1.
                     Dopĺňa sa tento text:

               „Ustanovenia rozhodnutia sa na účely tejto dohody vykladajú s touto úpravou:

               Island a Nórsko sú oslobodené od povinnosti umožniť využívanie pásma 6,0 až 8,5 GHz zariadeniami používajúcimi ultraširokopásmové technológie na palube lietadla.“

               2.
                     Dopĺňa sa táto zarážka:

               „–
                     32014 D 0702: vykonávacie rozhodnutie Komisie 2014/702/EÚ zo 7. októbra 2014 (Ú. v. EÚ L 293, 9.10.2014, s. 48).“

               Článok 2

               Znenie vykonávacieho rozhodnutia 2014/702/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP
                  3
               .

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli […]

                  Za Spoločný výbor EHP

                  predseda

                  […]

                  tajomníci
                  Spoločného výboru EHP

                  […]

                     (1)
                  Ú. v. EÚ L 293, 9.10.2014, s. 48 – 56.

                     (2)
                  Ú. v. EÚ L 55, 23.2.2007, s. 33 – 36.

                     (3)
                  [Ústavnoprávne požiadavky neboli oznámené.] [Ústavnoprávne požiadavky boli oznámené.]


Avis juridique important

|

52004PC0439

Návrh na rozhodnutie Rady schváliť uvedenie potravín a potravinových zloziek získaných z geneticky modifikovanej kukurice NK 603 ako nových potravín alebo nových potravinových zloziek na trh podľa Nariadenia (EK) č. 258/97 Európskeho parlamentu a Rady  /* KOM/2004/0439 v konečnom znení */

Návrh na ROZHODNUTIE RADY schváliť uvedenie potravín a potravinových zloziek získaných z geneticky modifikovanej kukurice NK 603 ako nových potravín alebo nových potravinových zloziek na trh podľa Nariadenia (EK) č. 258/97 Európskeho parlamentu a Rady(predlozená Komisiou)VÝKLADDňa 24.apríla 2001, podľa článku 4 Nariadenia o nových potravinách (EK) č. 258/97, spoločnosť Monsanto podala ziadosť kompetentným úradom v Holandsku o udelenie oprávnenia uviesť na trh potraviny a potravinové zlozky získané z geneticky modifikovanej kukurice NK 603 ako nové potraviny alebo nové potravinové zlozky.Prvá hodnotiaca správa z Holandska konstatovala, ze potraviny a potravinové zlozky vyrobené z geneticky modifikovanej kukurice NK 603 sú rovnako bezpečné ako potraviny a potravinové zlozky z prirodzenej kukurice a mozno ich pouzívať rovnakým spôsobom, ale iné členské státy vzniesli objektívne námietky proti ich uvedeniu na trh. Preto bolo pozadované schvaľovacie Rozhodnutie prostredníctvom hlasovacieho postupu v súlade s článkom 7 (1) Nariadenia (EK) č. 258/97. Vzhľadom na námietky členských státov si Komisia vyziadala stanovisko Európskeho úradu pre bezpečnosť potravín, ktoré obdrzala 25.novembra 2003 a usúdila, ze kukurica NK 603 je rovnako bezpečná ako prirodzená kukurica a je nepravdepodobné, ze jej uvedenie na trh s potravinami, krmivom alebo na spracovateľský trh bude mať skodlivý účinok na zdravie ľudí alebo zvierat a v tom zmysle aj na zivotné prostredie [1].[1]  EFSA Journal (2003) 9, 1-14.Na základe týchto skutočností bol dňa 30.apríla 2004 predlozený návrh na hlasovanie Stálemu výboru pre potraviny a zdravie zvierat o Rozhodnutí Komisie uviesť na trh Spoločenstva potraviny a potravinové zlozky vyrobené z geneticky modifikovanej kukurice NK 603. Výsledok hlasovania bol nasledovný:50 hlasov za: (BE, FR, IE, IT, NL, FI, SE, UK)19 hlasov proti: (DK, EL, LU, AT, PT)18 sa zdrzalo: (DE, ES)Výboru sa nepodarilo oprávnenou väčsinou zaujať stanovisko k návrhu, ktorý predlozila Komisia. V dôsledku toho, podľa článku 13, paragrafu 4 b) Nariadenia (EK) č. 258/97 a v súlade s Článkom 5 Rozhodnutia Rady 1999/468/EC musí Komisia bezodkladne predloziť Rade návrh týkajúci sa prijatia opatrení. Rada musí do troch mesiacov rozhodnúť oprávnenou väčsinou a informovať Európsky parlament, ktorý môze uznať za vhodné zaujať stanovisko podľa článku 8 horeuvedeného Rozhodnutia.V súlade s článkom 46 Nariadenia (EK) č. 1829/2003 o geneticky modifikovaných potravinách a krmive, schválenie sa v tomto prípade musí vydať podľa ustanovení Nariadenia (EK) č. 258/97. Avsak, v záujme zohľadnenia nového legislatívneho systému schvaľovania geneticky modifikovaných potravín a rmiva, návrh Komisie tiez zahŕňa specifiká pozadované v článku 6, paragraf 5 a článku 7, paragraf 2 Nariadenia (EK) č. 1829/2003.Návrh na ROZHODNUTIE RADY schváliť uvedenie potravín a potravinových zloziek získaných z geneticky modifikovanej kukurice NK 603 ako nových potravín alebo nových potravinových zloziek na trh podľa Nariadenia (EK) č. 258/97 Európskeho parlamentu a RadyRADA EURÓPSKEJ ÚNIEVzhľadom na Zmluvu o zalození Európskeho spoločenstva,Vzhľadom na Nariadenie (EK) č. 258/97 Európskeho parlamentu a Rady z 27.januára 1997 o nových potravinách a nových potravinových zlozkách [2] (ďalej ako Nariadenie) a najmä vzhľadom na článok 7,[2]  OJ L43, 14.02.1997, str.1Vzhľadom na návrh Komisie,Keďze:(1) Dňa 24.apríla 2001 podala spoločnosť Monsanto kompetentným úradom v Holandsku v súlade s článkom 4 Nariadenia ziadosť o uvedenie potravín a potravinových zloziek získaných z geneticky modifikovanej kukurice NK 603 ako nových potravín alebo nových potravinových zloziek na trh.(2) V prvej hodnotiacej správe z 5.novembra 2002, kompetentný holandský orgán na kontrolu potravín usúdil, ze potraviny a potravinové zlozky získané z kukurice NK 603 sú rovnako bezpečné ako potraviny a potravinové zlozky z prirodzenej kukurice a mozno ich vyuzívať rovnakým spôsobom.(3) Komisia odoslala počiatočnú hodnotiacu správu vsetkým členským státom dňa 6.januára 2003. V rámci 60 dňovej lehoty stanovenej v článku 6 (4) Nariadenia boli vznesené objektívne pripomienky k predaju výrobku v súlade s daným ustanovením.(4) Dňa 27.augusta 2003 si Komisia vyziadala názor Európskeho úradu pre bezpečnosť potravín (EFSA) v súlade s článkom 11 Nariadenia. 25.novembra 2003 EFSA doručil svoje stanovisko, ze kukurica NK 603 pre potraviny, krmivo alebo spracovanie je rovnako bezpečná ako prirodzená kukurica a preto je nepravdepodobné, ze uvedenie na trh kukurice NK 603 ako potraviny, krmiva alebo pre účely spracovania bude mať skodlivý účinok na zdravie ľudí a zvierat a v tomto zmysle aj na zivotné prostredie [3] Týmto stanoviskom EFSA posúdila vsetky otázky a pochybnosti členských státov.[3]  EFSA Journal (2003) 9, 1-14(5) Článok 46(1) Nariadenia (EK) č. 1829/2003 o geneticky modifikovaných potravinách a krmive [4] hovorí, ze ziadosti predlozené podľa Článku 4 Nariadenia (EK) č. 258/97 pred dátumom platnosti tohto Nariadenia budú posudzované podľa ustanovení Nariadenia (EC) č. 258/97, bez ohľadu na Článok 38 Nariadenia (EK) č. 1829/2003 v prípadoch, keď dodatočná hodnotiaca správa pozadovaná v súlade s Článkom 6(3) Nariadenia (EK) č. 258/97 bola odovzdaná Komisii pred dátumom platnosti Nariadenia (EK) č. 1829/2003.[4]  OJ L268, 18.10.2003, str.1(6) Spoločné výskumné stredisko Európskej komisie (JRC) v spolupráci s Európskou sieťou GMO laboratórií (ENGL) potvrdila platnosť metódy na zistenie kukurice NK603. JRC vypracovalo úplnú stúdiu o potvrdení platnosti (opakovanými skúskami) podľa medzinárodne uznávaných postupov na testovanie účinnosti kvantitatívnej metódy v specifických prípadoch na odhaľovanie a kvantifikáciu priebehu procesu transformácie NK603 v kukurici. Materiály potrebné k stúdiu poskytla spoločnosť Monsanto. JRC usúdilo, ze účinnosť metódy je dostatočná pre daný účel po zohľadnení kritérií účinnosti, ktoré navrhla ENGL pre metódy určené na riadiace predpisy ako aj súčasné vedecké chápanie dostatočnej účinnosti metódy. Metóda ako aj výsledky boli zverejnené.(7) Referenčný materiál pre kukuricu z geneticky modifikovanej kukurice NK603 vyrobilo Spoločné výskumné stredisko (JRC) Európskej komisie.(8) Potraviny a potravinové zlozky z geneticky modifikovanej kukurice NK 603 majú byť označené v súlade s ustanoveniami Nariadenia (EK) č. 1829/2003 a majú spĺňať poziadavku zreteľnosti uvedenú v Nariadení (EK) č. 1830/2003 týkajúcu sa zreteľnosti a označovania geneticky modifikovaných organizmov a zreteľnosti potravín a kŕmnych produktov vyrobených z geneticky modifikovaných organizmov a doplňujúcu Smernicu 2001/18/EC [5].[5]  OJ L268, 18.10.2003, str.24(9) V súlade s Nariadením Komisie (EK) č. 65/2004, pre účely Nariadenia (EK) č. 1830/2003 bol pridelený výrobku jedinečný identifikátor.(10) Informácie o identifikácii potravín a potravinových zloziek získaných z geneticky modifikovanej kukurice NK603, ako aj schválená metóda zisťovania a referenčný materiál uvedené v Prílohe mozno vyhľadať v Registri podľa článku 28 Nariadenia (EK) č. 1829/2003.(11) Stály výbor pre potraviny a zdravie zvierat nevydal súhlasné stanovisko.PRIJALA TOTO ROZHODNUTIE:Článok 11. Potraviny a potravinové zlozky získané z geneticky modifikovanej kukurice NK603 (ďalej označované ako ,výrobky") označené a specifikované v Prílohe mozno uviesť na trh Spoločenstva ako nové potraviny alebo nové potravinové zlozky.Článok 22. Výrobky budú označené ako ,geneticky modifikovaná kukurica" alebo ,vyrobené z geneticky modifikovanej kukurice" v súlade s poziadavkami na označenie stanovenými v článku 13 Nariadenia (EK) č. 1829/2003.Článok 33. Výrobky a informácie uvedené v Prílohe budú zapísané do Registra geneticky modifikovaných potravín a krmív Spoločenstva.Článok 44. Toto Rozhodnutie je doručené do Monsanto Europe S.A., Avenue de Tervuren 270-272, B-1150 Brusel, Belgicko zastupujúcu Monsanto Company, U.S.A. Doba platnosti Rozhodnutia je 10 rokov.Vypracované v Bruseli,Za RaduPredsedaPRÍLOHAINFORMÁCIE, KTORÉ BUDÚ ZAPÍSANÉ DO REGISTRA GENETICKY UPRAVENÝCH POTRAVÍN A KRMÍV SPOLOČENSTVAa)Drziteľ oprávnenia:Meno: Monsanto Europe S.A.Adresa: Avenue de Tervuren 270-272, B-1150 Brusel, BelgickoV záujme Monsanto Company, 800 N. Lindbergh Boulevard St. Louis, Missouri 63167U.S.A.b)Označenie a specifikácia výrobkov:Potraviny a potravinové zlozky získané z geneticky modifikovanej kukurice (Zea maize, lat.) NK603 so zvýsenou odolnosťou voči herbicídnemu glyfosátu a zo vsetkých krízení tradične pestovanej kukurice. Kukurica NK603 obsahuje nasledovné sekvencie DNA v dvoch neporusených vrstvách:- Syntéza génu 5-enolpyruvylsikimečnan-3-fosforečnanu(epsps) získaného z Agrobacterium spec. kmeň CP (CP4 EPSPS), ktorý dodáva odolnosť voči glyfosátu riadená iniciátorom génu ryzového aktínu 1, konečná sekvencia z Agrobacterium tumefaciens a sekvencia chloroplast transit peptidu z génu epsps z Arabidopsis thaliana.- Syntéza génu 5-enolpyruvylsikimečnan-3-fosforečnanu (epsps) získaného z Agrobacterium spec. kmeň CP (CP4 EPSPS), ktorý dodáva odolnosť voči glyfosátu, riadená iniciátorom obohateného 35S odvodeného z karfiolového mozaikového vírusu, konečná sekvencia z Agrobacterium tumefaciens a sekvencia chloroplast transit peptidu z génu epsps z Arabidopsis thaliana.c)Označenie: ,Geneticky modifikovaná kukurica" alebo ,vyrobené z geneticky modifikovanej kukurice"d)Metóda určovania:- Reálne-časová javová kvantitatívna metóda zalozená na PCR pre geneticky modifikovanú kukuricu NK 603.- Overené Spoločným výskumným strediskom (JRC) Európskej komisie v spolupráci s Európskou sieťou GMO laboratórií (ENGL), zverejnené na http://engl.jrc.it/crl/oj/ nk603.pdf.- Referenčný materiál: IRMM-415 vyrobený v Spoločnom výskumnom stredisku (JRC) Európskej komisie.e)Jedinečný identifikátor: MON-00603-6f)Informácie pozadované podľa Prílohy II do Cartagenského protokolu:nevyzaduje sag) Podmienky alebo obmedzenia uvedenia výrobku na trh:nevyzaduje sah)Poziadavky na dodatočný monitoring trhunevhodné


               EURÓPSKA KOMISIA
            V Bruseli6. 11. 2015
            COM(2015) 553 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (žiadosť Fínska – EGF/2015/005 FI/Computer Programming)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Fínsko podalo 12. júna 2015 žiadosť EGF/2015/005 FI/Computer programming o finančný príspevok z EGF v dôsledku prepúšťania
                  2
                v odvetví ekonomickej činnosti v rámci divízie 62 klasifikácie NACE Rev. 2 (počítačové programovanie, poradenstvo a súvisiace služby) vo fínskych regiónoch Länsi-Suomi (FI19), Helsinki-Uusimaa (FI1B), Etelä-Suomi (FI1C) a Pohjois- ja Itä-Suomi (FI1D) úrovne NUTS 2
                  3
               . Tieto regióny spolu tvoria celé územie Fínska s výnimkou Alandov.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2015/005 FI/Computer programming

                        Členský štát

                        Fínsko

                        Dotknutý(-é) región(-y) (úroveň NUTS 2)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Dátum podania žiadosti

                        12. jún 2015

                        Dátum potvrdenia prijatia žiadosti

                        12. jún 2015

                        Dátum žiadosti o dodatočné informácie

                        26. jún 2015

                        Termín na poskytnutie dodatočných informácií

                        21. august 2015

                        Termín na dokončenie posúdenia

                        13. november 2015

                        Kritérium zásahu

                        článok 4 ods. 1 písm. b) nariadenia o EGF

                        Počet dotknutých podnikov

                        69

                        Odvetvie(-a) ekonomickej činnosti

                        (divízia NACE Rev. 2)
                           4

                        divízia 62 (počítačové programovanie, poradenstvo a súvisiace služby)

                        Referenčné obdobie (deväť mesiacov):

                        30. júl 2014 – 30. apríl 2015

                        Počet prepustených pracovníkov počas referenčného obdobia

                        1 603

                        Celkový počet oprávnených prijímateľov

                        1 603

                        Celkový počet dotknutých prijímateľov

                        1 200

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        4 167 000

                        Rozpočet na využívanie EGF
                           5
                         (v EUR)

                        205 000

                        Celkový rozpočet (v EUR)

                        4 372 000

                        Príspevok z EGF (60 %) (v EUR)

                        2 623 200

               POSÚDENIE ŽIADOSTI

               Postup

               4.Fínsko podalo žiadosť EGF/2015/005 FI/Computer programming 12. júna 2015, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti 12. júna 2015, t. j. do dvoch týždňov od jej predloženia, a 26. júna 2015 požiadala fínske orgány o dodatočné informácie. Tieto dodatočné informácie boli poskytnuté do ôsmich týždňov od podania žiadosti a po predĺžení lehoty o dva týždne na základe riadne odôvodnenej žiadosti Fínska. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 13. novembra 2015.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 603 pracovníkov prepustených v odvetví ekonomickej činnosti v rámci divízie 62 klasifikácie NACE Rev. 2 (počítačové programovanie, poradenstvo a súvisiace služby). K prepúšťaniu došlo v regiónoch Länsi-Suomi (FI19), Helsinki-Uusimaa (FI1B), Etelä-Suomi (FI1C) a Pohjois- ja Itä-Suomi (FI1D) úrovne NUTS 2. Prepúšťanie sa dotklo 69 podnikov
                  6
               , pričom takmer polovica z nich (778) je zo spoločnosti Microsoft Mobile Oy.

               Kritériá zásahu

               6.Fínske orgány predložili žiadosť na základe kritérií zásahu uvedených v článku 4 ods. 1 písm. b) nariadenia o EGF, podľa ktorého je potrebných aspoň 500 pracovníkov, ktorí boli prepustení v referenčnom období deviatich mesiacov v podnikoch, ktoré fungujú v rovnakom odvetví ekonomickej činnosti vymedzenom ako divízia klasifikácie NACE Rev. 2 a nachádzajú sa v jednom regióne alebo v dvoch susediacich regiónoch úrovne NUTS 2 v členskom štáte. Iba v samotnom regióne Helsinki-Uusimaa (FI1B) bolo prepustených 737 pracovníkov.

               7.Referenčné obdobie deviatich mesiacov trvalo od 30. júla 2014 do 30. apríla 2015.

               Stanovenie počtu prepustených pracovníkov a prípadov ukončenia činnosti

               8.Počet prepustených počas referenčného obdobia sa vypočítal takto:

               –1 218 odo dňa doručenia osobnej výpovede od zamestnávateľa, na základe ktorej je pracovník prepustený alebo je ukončená jeho pracovná zmluva,

               –385 pracovníkov odo dňa ukončenia pracovnej zmluvy de facto alebo od vypršania jej platnosti.

               Oprávnení prijímatelia

               9.Celkový počet oprávnených prijímateľov je 1603.

               Súvislosť medzi prepúšťaním a „vážnymi zmenami v štruktúre svetového obchodu v dôsledku globalizácie“

               10.V snahe stanoviť súvislosť medzi prepúšťaním a vážnymi štrukturálnymi zmenami v usporiadaní svetového obchodu v dôsledku globalizácie Fínsko uviedlo, že v posledných rokoch je distribúcia zamestnanosti v odvetví IKT medzi EÚ a ostatnými ekonomikami v neprospech EÚ. Zatiaľ čo objem tejto domény celosvetovo rastie, v Európe klesá, keďže podniky a služby sa presúvajú do Číny, Indie, Taiwanu a iných mimoeurópskych destinácií. Len v roku 2014 sa počet zamestnancov vo fínskych spoločnostiach IKT znížil o 3 percentá, t. j. o 1 500 ľudí.

               Distribúcia zamestnanosti v odvetví IKT medzi Európskou úniou a inými ekonomikami (2009 a 2011)

               Zdroj: Európska komisia. Správy vypracované odvetvím IKT o analýzach prognóz na roky 2013 a 2014: analýza výskumu a vývoja v oblasti IKT v EÚ a za jej hranicami.

               11.Tieto skutočnosti ovplyvnili najmä Fínsko, v ktorom zasiahli celý fínsky elektronický priemysel a v roku 2011 vyústili do oznámenia spoločnosti Nokia, ktoré sa týkalo hromadného prepúšťania. Nokia najskôr v roku 2012 prepustila v meste Salo 1 000 zamestnancov (EGF/2012/006 FI/Nokia Salo) a potom koncom roka 2012 a začiatkom roka 2013 ďalších 3 700 osôb (EGF/2013/001 FI/Nokia). Po týchto prepúšťaniach nasledovalo v roku 2014 prepustenie ďalších 600 pracovníkov z oddelenia vývoja čipov (EGF/2015/001 FI/Broadcom).

               12.Za týchto okolností sa odvetvie počítačového programovania, poradenstva a súvisiacich služieb naďalej snažilo čeliť globálnej konkurencii aj napriek tomu, že prišlo o svojho hlavného zákazníka – spoločnosť Nokia.

               13.Fínsky softvérový priemysel v súčasnosti čoraz viac investuje do priemyselného internetu a služieb cloudu v snahe ponúkať lepšie služby v segmente podnik – podnik (B2B), hoci v segmente služieb podnik – zákazník (B2C) má aj naďalej problémy. Tie sú spôsobené cenovým tlakom na globálnom trhu. Aktéri na trhu musia o objednávky súťažiť so spoločnosťami z krajín s nižšími nákladmi. Zároveň tu existuje tendencia globálnych spoločností pôsobiacich vo Fínsku presunúť niektoré zo svojich činností do krajín s nižšími nákladmi. Napríklad spoločnosť CGI v novembri 2014 oznámila, že musí znížiť počet fínskych zamestnancov o 270 a presunúť svoje činnosti mimo EÚ
                  7
               .

               14.Softvérové podnikanie je globálnym podnikaním a softvérové produkty sa vo svete kupujú od nákladovo najefektívnejších zdrojov. Softvérové produkty je však naďalej možné prispôsobovať potrebám konkrétnej krajiny, regiónu alebo jazyka.

               15.Dôležitou črtou globálneho softvérového priemyslu je potreba neustále nových, vzdelaných pracovných síl, pretože životný cyklus produktov a súvisiacich softvérových riešení je v porovnaní so životným cyklom zamestnancov veľmi krátky. Konkurencia medzi zamestnancami z EÚ a z krajín mimo EÚ je silná. Starší a menej kvalifikovaní pracovníci z EÚ jednoducho nedokážu konkurovať mladým a lepšie vzdelaným zamestnancov z krajín mimo EÚ.

               16.Kým v roku 2008 bolo vo fínskom technologickom priemysle zamestnaných 326 000, v roku 2014 to už bolo 276 000. To predstavuje priemerný ročný pokles o približne 3 % (10 000 pracovníkov).

               17.Do dnešného dňa boli v odvetví „počítačové programovanie, poradenstvo a súvisiace služby“ podané dve žiadosti o príspevok z EGF, jedna z dôvodu globalizácie
                  8
                a jedna z dôvodu celosvetovej finančnej a hospodárskej krízy.

               Udalosti, ktoré viedli k prepúšťaniu a ukončeniu činnosti

               18.Udalosti, ktoré viedli k spomínanému prepúšťaniu, súvisia s vývojom v spoločnosti Nokia v posledných rokoch, ktorý výrazne ovplyvnil odvetvie IKT vo Fínsku. Vývoj a vývin operačných systémov pre mobilné telefóny Nokia zamestnávali vo Fínsku tisíce ľudí, najviac v meste Oulu, zatiaľ čo teraz boli tieto činnosti presunuté do krajín mimo Európy.

               19.Rozhodnutia spoločností Nokia a Microsoft (offshoring, zatvorenie výrobných činností a zastavenie vývojových činností vo Fínsku) ovplyvnili mnohé softvérové spoločnosti, ktorých činnosti záviseli od Nokie alebo Microsoftu. Preto ovplyvnili problémy Nokie situáciu v celom fínskom softvérovom priemysle. Napríklad spoločnosť ponúkajúca IKT služby Tieto zdôvodnila prepúšťanie svojich zamestnancov na jeseň 2014 zníženým počtom objednávok od jedného z jej hlavných zákazníkov, t. j. od spoločnosti Nokia. Aj spoločnosti ako Atos IT Solutions and Services či výrobca hier Rovio Entertainment alebo firma Samlink museli prepúšťať z podobných dôvodov.

               20.Napokon došlo počas jesene 2014 a jari 2015 k prepúšťaniu zamestnancov celkom v 69 softvérových spoločnostiach. Dôvody, ktoré viedli k týmto prepúšťaniam, sú rôzne, ale najčastejším spoločný menovateľom je ten, že tieto spoločnosti museli čeliť stále prudšej a silnejšej medzinárodnej konkurencii. Zatvorenie podnikov Nokie a Microsoftu bolo rozhodujúce, no väčšina prepúšťaní je výsledkom dlhotrvajúceho trendu v celom odvetví programovania.

               Očakávané účinky prepúšťania na miestne, regionálne a celoštátne hospodárstvo a zamestnanosť

               Regióny NUTS 2 Helsinki-Uusimaa (FI1B) a Pohjois- ja Itä-Suomi (FI1D) sú regiónmi, v ktorých bolo prepustených viac ako 75 % pracovníkov. To je dôvod, prečo sú v nasledujúcich odsekoch posudzované práve tieto dva regióny.

               21.Severná Ostrobotnia (časť regiónu Pohjois- ja Itä-Suomi (FI1D), v ktorom sa nachádza mesto Oulu) je regiónom s vysokou mierou nezamestnanosti (vyššou ako celoštátny priemer). Vo februári 2015 bola celoštátna miera nezamestnanosti 13,5 %, kým v Severnej Ostrobotnii to bolo 15,7 % a v meste Oulu 17,1 %. Takmer dvaja z troch nezamestnaných uchádzačov o prácu, ako aj väčšina nezamestnaných špecialistov v tomto regióne žije v meste Oulu a jeho okolí.

               22.V súčasnosti je v odvetví IKT v Severnej Ostrobotnii asi 1250 jednotiek činnosti, pričom väčšina z nich je v Oulu. Z údajov o hospodárskych trendoch vyplýva, že obrat spoločností v odvetví IKT klesá od roku 2012
                  9
               . Celé odvetvie informatiky tvorí približne 12 % pracovných miest v tejto oblasti. Tieto ťažkosti viedli k početným prepúšťaniam tak v súkromnom, ako aj vo verejnom sektore. Kým spoločnosti v odvetví IKT zamestnávali v roku 2008 v tomto regióne takmer 13 000 ľudí, ich počet nedávno klesol na približne 10 000.

               23.Mesto Oulu a jeho okolie znižovaním pracovných miest v odvetví IKT výrazne utrpelo, keďže v 80. rokoch slúžilo ako hlavné sídlo spoločností, výskumu, vývoja, inovácie a práce. Na jar 2015 bolo v regióne evidovaných približne 1500 nezamestnaných uchádzačov o prácu v odvetví IKT. Približne 80 % z nich žije v meste Oulu a jeho okolí. Navyše tretina nezamestnaných osôb s vysokoškolským vzdelaním v oblasti IKT je už bez práce viac ako jeden rok. Prepúšťanie v spoločnosti Microsoft túto mimoriadne vážnu situáciu ešte zhoršilo.

               24.V meste Oulu a jeho okolí sa v súčasnosti aktívne rozvíjajú nové rastúce odvetvia, ako sú digitalizácia priemyselných procesov a lepšia predvídateľnosť, ktoré ponúknu pracovné miesta, a preto je nevyhnutné zapojiť do tohto trendu aj nezamestnaných odborníkov na oblasť IKT
                  10
               .

               25.V regióne Uusimaa tvorili koncom februára 2015 nezamestnaní uchádzači o prácu 11 % pracovnej sily. Hoci toto číslo je pod celoštátnym priemerom, nárast nezamestnanosti v regióne Uusimaa je podstatne vyšší (15,0 %) ako v celom Fínsku (9,7 %). Vo februári pripadalo na jedno voľné pracovné miesto 5,1 nezamestnaných uchádzačov o prácu. Nezamestnanosť sa zvyšuje aj v dôsledku čistej migrácie do oblasti. V auguste 2015 prekročil počet nezamestnaných uchádzačov o prácu v regióne Uusimaa 104 000, čo je najvyšší údaj od začiatku 90-tych rokov.

               26.HDP regiónu Uusimaa predstavuje 36 % HDP Fínska. Tvorí 71 % obratu, 62 % zamestnanosti a 52 % firiem z celoštátneho súkromného odvetvia softvérového priemyslu. Preto je možné tvrdiť, že región Uusimaa zohráva v softvérovom priemysle ďaleko väčšiu úlohu ako vo všetkých ostatných odvetviach spolu.

               27.V roku 2013 tvoril softvérový priemysel 3 % obratu, 5 % zamestnancov a 3 % firiem súkromného odvetvia v regióne Uusimaa.

               28.V referenčnom období existovalo celkom 49 softvérových podnikov, ktoré vstúpili do rokovaní o spolupráci v regióne Uusimaa. Odhadovaná potreba zníženia počtu zamestnancov na začiatku rokovaní o spolupráci predstavovala 1 681 ľudí.

               29.Na základe predbežného posúdenia sa zdá, že (predovšetkým v prípade spoločnosti CGI) prepúšťania sa týkajú zamestnancov vo veku nad 50 rokov, t. j. skupiny, pre ktorú je ťažké si nájsť nové zamestnanie, a preto možno predpokladať, že do júna 2016 bude viac ako 50 % z nich dlhodobo nezamestnaných.

               Dotknutí prijímatelia a navrhované opatrenia

               Dotknutí prijímatelia

               30.Počet dotknutých pracovníkov, ktorých účasť na opatreniach sa očakáva, sa odhaduje na 1 200. Rozdelenie týchto pracovníkov podľa pohlavia, štátnej príslušnosti a vekovej skupiny:

                        Kategória

                        Počet
                           dotknutých prijímateľov

                        Pohlavie:

                        muži:

                        660

                        (55,0 %)

                        ženy:

                        540

                        (45,0 %)

                        Štátna príslušnosť:

                        Občania EÚ:

                        1 160

                        (96,7 %)

                        pracovníci, ktorí nie sú občanmi EÚ:

                        40

                        (3,3 %)

                        Veková skupina:

                        15 – 24 rokov:

                        24

                        (2,0 %)

                        25 – 29 rokov:

                        72

                        (6,0 %)

                        30 – 54 rokov:

                        936

                        (78,0 %)

                        55 – 64 rokov:

                        156

                        (13,0 %)

                        nad 64 rokov:

                        12

                        (1,0 %)

               Oprávnenosť navrhovaných opatrení

               31.Personalizované služby, ktoré sa majú poskytnúť prepusteným pracovníkom, pozostávajú z týchto opatrení:

               A. Odborné poradenstvo a iné prípravné opatrenia

               –Odborná príprava v oblasti hľadania zamestnania

               Cieľom práce odbornej prípravy v oblasti hľadania zamestnania je poskytnúť účastníkom informácie o trhu práce, pomôcť im zmapovať svoje možnosti a zlepšiť a doplniť si svoje zručnosti potrebné pri hľadaní zamestnania. Pre osobitosti hľadania zamestnania v odvetví IKT sa zakúpia služby odbornej prípravy prispôsobené odbornej spôsobilosti a potrebám cieľovej skupiny.

               Zamestnanosť možno podporovať prostredníctvom služieb odbornej prípravy, presadzovaním mobility pracovných síl v spolupráci so službami zamestnanosti EURES a napríklad aj ponukou špecializovanej odbornej prípravy pre skupiny uchádzačov o zamestnanie so zameraním na vyhľadávanie pracovných príležitostí v odvetví IKT v zahraničí.

               –Pracovné poradenstvo (individuálne poradenstvo)

               Účelom pracovného poradenstva je pomôcť súkromnému zákazníkovi s hľadaním zamestnania alebo odbornej prípravy na pracovisku. Na jednej strane môže poradca podporiť uchádzača o zamestnanie k návratu do zamestnania usmernením pri používaní rôznych možností hľadania práce (riadenie možných prípadov), na druhej strane mu môžu pomôcť nájsť si nové zamestnanie poradenstvom v priebehu jeho hľadania.

               –Kariérne poradenstvo

               Kariérne poradenstvo bude slúžiť ľuďom v prípade, že na základe posudku vypracovaného zamestnancom úradu zamestnanosti a hospodárskeho rastu budú potrebovať funkčnejšiu, intenzívnejšiu a dlhodobejšiu podporu pri plánovaní ich kariéry.

               –Odborné posudky

               Ľudia z odvetvia programovania majú veľmi odlišné odborné spôsobilosti. V snahe posúdiť, ktoré služby uchádzač potrebuje, môže úrad zamestnanosti a hospodárskeho rastu zorganizovať vypracovanie rozličných odborných posudkov napr. hodnotenia pracovných schopností; mapovania spôsobilosti a odborných zručností; posúdenia podnikateľských spôsobilostí a príležitostí na podnikateľskú činnosť. Obsah a rozsah odborného posudku bude závisieť od individuálnej situácie uchádzača o zamestnanie.

               B. Služby zamestnanosti a podnikania

               Medzi služby zamestnanosti a podnikania financované z EGF a poskytované úradom zamestnanosti a hospodárskeho rastu patrí podpora samostatného hľadania zamestnania prostredníctvom služieb online, pracovných ponúk a ostatných služieb zamestnanosti vrátane medzinárodných služieb zamestnanosti, príspevky na cestovné a náhrada výdavkov na sťahovanie, mapovanie odbornosti a spôsobilosti, hodnotenia pracovných schopností, odborná príprava, možnosť nástupu do zamestnania či účasti na odbornej príprave na skúšku a vyplácanie dotácií. Úrad zamestnanosti a hospodárskeho rastu zodpovedá za ponúkané služby, ktoré realizujú odborníci na služby z EGF.

               C. Odborná príprava

               Odborná príprava sa poskytuje ako odborná rekvalifikácia a jej cieľom je získať alebo si rozšíriť odbornú kvalifikáciu v odvetví s vysokou mierou zamestnanosti alebo pokračovať v odbornej príprave s úmyslom posilniť existujúce spôsobilosti. Odborná príprava je prispôsobená potrebám cieľovej skupiny.

               Cieľom tejto odbornej prípravy je takisto umožniť školeným osobám, aby porozumeli praktickému fungovaniu firiem a poskytnúť im zručnosti potrebné na prácu vo firme, ako aj spôsobilosti, ktoré si vyžaduje zriadenie firmy. Cieľom tejto odbornej prípravy je buď nájsť si zamestnanie v jednej z partnerských spoločností, alebo založiť si novú firmu cez podnikateľský plán.

               Ľuďom s vysokoškolským vzdelaním je možné poskytnúť osobitnú odbornú prípravu.

               D. Dotácie na mzdy

               Dotácie na mzdy budú určené prepusteným pracovníkom na podporu ich zamestnania na novom pracovnom mieste znížením mzdových nákladov zamestnávateľa. Dotácie na mzdy sa používajú najmä ako dotácia na podporu náboru pracovníkov súkromnými firmami. Od roku 2015 budú dotácie na mzdy tvoriť 30 až 50 % mzdových nákladov v závislosti od toho, ako dlho bola osoba, ktorá má byť prijatá do zamestnania na základe dotácie, nezamestnaná.

               E. Grant na rozbehnutie podnikateľskej činnosti

               Účelom grantov na rozbehnutie podnikateľskej činnosti je podporovať vznik podnikateľských činností a zamestnanie jednotlivcov. Grant na rozbehnutie podnikateľskej činnosti zabezpečí začínajúcemu podnikateľovi príjem počas obdobia, ktoré je potrebné na založenie a rozbehnutie podnikania na plný úväzok, a to maximálne počas 18 mesiacov.

               Grant pozostáva z dvoch častí, zo základného príspevku a príplatku. V roku 2015 dosahuje základný príspevok výšku 32,80 EUR na deň. Výška príplatku sa líši od prípadu k prípadu a rozhoduje o nej úrad zamestnanosti a hospodárskeho rastu. Príplatok sa pohybuje od 10 do 60 % sumy základného príspevku.

               F. Podpora podnikania a služby pre nových podnikateľov

               Opatrenia týkajúce sa podpory podnikania sa vykonávajú v podobe podnikateľského inkubátora a odbornej prípravy pre podnikateľov. Okrem toho sa novým podnikateľom ponúka poradenstvo, konzultácie a grant na rozbehnutie podnikateľskej činnosti. Vznik nových firiem sa bude podporovať prostredníctvom subregionálnych sietí obchodných služieb a plánu ministerstva práce a hospodárstva v oblasti zákazníckych služieb poskytovaných obchodným spoločnostiam.

               G. Príspevky na náklady na cestu, nocľah a sťahovanie

               Uchádzačovi o zamestnanie sa môže poskytnúť príspevok na náklady na cestu a ubytovanie, ktoré vznikli v súvislosti s hľadaním zamestnania alebo s účasťou na kurzoch odbornej prípravy, ako aj náhrada výdavkov na sťahovanie pri prijatí do zamestnania mimo jeho oblasti dochádzania do práce.

               32.Uvedené navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Tieto opatrenia nenahrádzajú pasívne opatrenia sociálnej ochrany.

               33.Fínske orgány poskytli požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančný príspevok z EGF nebude nahrádzať žiadne z týchto opatrení.

               Odhadovaný rozpočet

               34.Odhadované celkové náklady sú 4 372 000 EUR, z čoho 4 167 000 EUR tvoria výdavky na personalizované služby a 205 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               35.Celková výška finančného príspevku požadovaného z EGF je 2 623 200 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Odborné poradenstvo a ostatné prípravné opatrenia

                        710

                        400,00

                        284 000,00

                        Služby zamestnanosti a podnikania

                        1 200

                        375,00

                        450 000,00

                        Odborná príprava

                        468

                        5 000,00

                        2 340 000,00

                        Grant na rozbehnutie podnikateľskej činnosti

                        45

                        6 000,00

                        270 000,00

                        Podpora podnikania a služby pre nových podnikateľov

                        12

                        5 000,00

                        60 000,00

                        Medzisúčet (a):

                        Percentuálny podiel balíka personalizovaných služieb

                        –

                        3 404 000

                        (81,69 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Dotácie na mzdy

                        92

                        8 000,00

                        736 000,00

                        Príspevky na náklady na cestu, nocľah a sťahovanie

                        180

                        150,00

                        27 000,00

                        Medzisúčet (b):

                        Percentuálny podiel balíka personalizovaných služieb

                        –

                        763 000

                        (18,31 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        10 000,00

                        2. Riadenie

                        –

                        165 000,00

                        3. Informovanie a propagácia

                        –

                        25 000,00

                        4. Kontrola a podávanie správ

                        –

                        5 000,00

                        Medzisúčet (c):

                        Percentuálny podiel celkových nákladov:

                        –

                        205 000,00

                        4,69 %

                        Celkové náklady (a + b + c):

                        –

                        4 372 000

                        Príspevok z EGF (60 % celkových nákladov)

                        –

                        2 623 200

               36.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov koordinovaného balíka personalizovaných služieb. Fínske orgány potvrdili, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo s odbornou prípravou.

               37.Fínske orgány potvrdili, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               38.Fínsko začalo poskytovať personalizované služby dotknutým prijímateľom 1. augusta 2014. Výdavky na uvedené opatrenia sú teda oprávnené na získanie finančného príspevku z EGF od 1. augusta 2014 do 12. júna 2017.

               39.Fínskym orgánom začali vznikať administratívne výdavky na vykonávanie EGF 1. augusta 2014. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. augusta 2014 do 12. decembra 2017.

               Komplementarita s opatreniami financovanými z vnútroštátnych prostriedkov alebo prostriedkov Únie

               40.Zdroje vnútroštátneho predbežného financovania alebo spolufinancovania pochádzajú hlavne z položky administratívnej pobočky ministerstva práce a hospodárstva na verejné služby zamestnanosti. Niektoré služby budú tiež spolufinancované z prevádzkových výdavkov stredísk pre hospodársky rozvoj, dopravu a životné prostredie a úradov pre zamestnanosť a hospodársky rast. Úlohy v rámci technickej podpory budú financované z prevádzkových výdavkov ministerstva práce a hospodárstva a stredísk pre hospodársky rozvoj, dopravu a životné prostredie.

               41.Fínsko potvrdilo, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               42.Fínsko uviedlo, že koordinovaný balík personalizovaných služieb bol vypracovaný po konzultácii so sociálnymi partnermi a miestnymi orgánmi. Stredisko pre hospodársky rozvoj, dopravu a životné prostredie a úrad pre zamestnanosť a hospodársky rast v Severnej Ostrobotnii zorganizovali (1. októbra 2014) podujatie zamerané na plánovanie opatrení zahrnutých do projektov EGF. K účasti na tomto podujatí boli pozvaní partneri organizácií, ktoré projekt realizujú (spoločnosť Business Oulu, mesto Oulu, Univerzita v Oulu, Yritystakomo (podnikateľský inkubátor), obchodná komora a združenie podnikateľov Severnej Ostrobotnie), ako aj zástupcovia cieľových skupín.

               43.Ministerstvo práce a hospodárstva vytvorilo skupinu, ktorá sa zaoberá prepúšťaním v odvetví počítačového programovania a ktorá sa podieľala na príprave žiadosti o podporu z EGF. Skupinu tvoria zástupcovia stredísk pre hospodársky rozvoj, dopravu a životné prostredie a úradov pre zamestnanosť a hospodársky rast z príslušných regiónov, zástupcovia spoločnosti Business Oulu a sociálnych partnerov.

               Systémy riadenia a kontroly

               44.Žiadosť obsahuje opis systému riadenia a kontroly, v ktorom je špecifikovaná konkrétna zodpovednosť zainteresovaných subjektov. Fínsko informovalo Komisiu, že finančný príspevok bude riadiť ministerstvo práce a hospodárstva, ktoré riadi aj finančné prostriedky z ESF. To isté ministerstvo vystupuje ako certifikačný orgán. Medzi oddeleniami zodpovednými za tieto dve funkcie platí prísne oddelenie povinností a vzťahov pri podávaní správ. Riadiacimi funkciami bol v prípade EGF poverený odbor pre zamestnanosť a podnikanie a v prípade ESF odbor pre regióny. Certifikačné funkcie vykonáva pre oba fondy oddelenie pre ľudské zdroje a správu. Ministerstvo vypracovalo príručku, v ktorej sú podrobne stanovené postupy, ktoré treba dodržiavať.

               45.Pokiaľ ide o audit, zodpovedným orgánom je nezávislé oddelenie pre vnútorný audit, ktoré priamo podlieha stálemu tajomníkovi toho istého ministerstva. Medzi funkcie riadiacich a certifikačných orgánov patria aj činnosti súvisiace s monitorovaním a auditom.

               Záväzky poskytnuté zo strany príslušného členského štátu

               46.Fínske orgány poskytli všetky potrebné uistenia o tom, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, splnili svoje právne záväzky, ktorými sa upravuje prepúšťanie, a prijali primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               47.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  11
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               48.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu 2 623 200 EUR, čo predstavuje 60 % celkových nákladov na navrhované opatrenia.

               49.Navrhované rozhodnutie mobilizovať EGF prijmú spoločne Európsky parlament a Rada tak, ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  12
               .

               Súvisiace akty

               50.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 2 623 200 EUR do príslušného rozpočtového riadku.

               51.Zároveň s prijatím tohto návrhu na rozhodnutie o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii
                  (žiadosť Fínska – EGF/2015/005 FI/Computer Programming)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  13
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  14
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  15
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Fínsko podalo 12. júna 2015 žiadosť EGF/2015/005 FI/Computer programming o finančný príspevok z EGF v dôsledku prepúšťania v odvetví ekonomickej činnosti v rámci divízie 62 klasifikácie NACE Rev. 2 (počítačové programovanie, poradenstvo a súvisiace služby) vo fínskych regiónoch Länsi-Suomi (FI19), Helsinki-Uusimaa (FI1B), Etelä-Suomi (FI1C) a Pohjois- ja Itä-Suomi (FI1D) úrovne NUTS 2
                  16
               . Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Fínskom mal mobilizovať EGF s cieľom poskytnúť finančný príspevok vo výške 2 623 200 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Európskej únie na rozpočtový rok 2015 sa mobilizuje Európsky fond na prispôsobenie sa globalizácii s cieľom poskytnúť sumu 2 623 200 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [the date of its adoption]
                  17
               .

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  Zoznam podnikov je uvedený v prílohe.

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7

                     (8)
                  EGF/2011/016/Agile; COM(2013) 120 final + táto žiadosť.

                     (9)
                  http://www.pohjois-pohjanmaa.fi/file.php?3634 pp 3

                     (10)
                  http://www.temtoimialapalvelu.fi/files/2285/Ohjelmistoala_joulukuu_2014.pdf pp 42

                     (11)
                  Ú. v. EÚ L 347, 20.12.2013, s. 884.

                     (12)
                  Ú. v. EÚ C 373, 20.12.2013, s. 1.

                     (13)
                  Ú. v. EÚ L 347, 20.12.2013, s. 855.

                     (14)
                  Ú. v. EÚ C 373, 20.12.2013, s. 1.

                     (15)
                  Nariadenie Rady (EÚ, EURATOM) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (16)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (17)
                  Dátum vloží Parlament pred uverejnením v úradnom vestníku.

    ---documentbreak---

               EURÓPSKA KOMISIA
            V Bruseli6. 11. 2015
            COM(2015) 553 final
            PRÍLOHA
            k návrhu
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii (žiadosť Fínska – EGF/2015/005 FI/Computer Programming)

               PRÍLOHA

                        Podniky a počet prepustených pracovníkov počas referenčného obdobia

                        10tons Oy

                        1

                        Kielisoft IT Solutions Oy

                        1

                        Accenture Services Oy

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group OY

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Celkový počet podnikov:

                        69

                        Celkový počet prepustených pracovníkov:

                        1 603


               EURÓPSKA KOMISIA
            V Bruseli3. 9. 2015
            COM(2015) 417 final
            2015/0186(NLE)
            Návrh
            ROZHODNUTIE RADY
            o pozícii, ktorú má Európska únia zaujať vo vzťahu k prijatiu rozhodnutia Spoločného výboru EÚ – EZVO pre zjednodušenie formalít pri preprave tovaru a rozhodnutia Spoločného výboru EÚ – EZVO pre spoločný tranzit, pokiaľ ide o vyzvanie Srbskej republiky, aby pristúpila k Dohovoru o zjednodušení formalít pri preprave tovaru a Dohovoru o spoločnom tranzitnom režime

               DÔVODOVÁ SPRÁVA

               1.KONTEXT NÁVRHU

               Dôvody a ciele návrhu

               Dohovor o zjednodušení formalít pri preprave tovaru a Dohovor o spoločnom tranzitnom režime boli uzavreté 20. mája 1987 medzi Európskym spoločenstvom a krajinami EZVO.

               V oznámení Európskej komisie Európskemu parlamentu a Rade z roku 2001 o stratégii príprav na pristúpenie kandidátskych krajín k dohovoru ES – EZVO o spoločnom tranzitnom režime a dohovoru ES – EZVO o zjednodušení formalít pri preprave tovaru z roku 1987, ako aj v nasledujúcom oznámení Európskej komisie Európskemu parlamentu a Rade z roku 2010 o stratégii príprav na pristúpenie niektorých susedných krajín k obom dohovorom a v nasledujúcich záveroch Rady zo 14. apríla 2011, ktorými sa potvrdzuje prístup prijatý v uvedených dvoch oznámeniach, sa predpokladá podpora pre viaceré krajiny v ich úsilí o pristúpenie k dohovorom.

               Účelom tohto rozhodnutia je prijať spoločnú pozíciu EÚ k návrhu rozhodnutia Spoločného výboru EÚ – EZVO pre zjednodušenie formalít pri preprave tovaru č. .../2015 a k návrhu rozhodnutia Spoločného výboru EÚ – EZVO pre spoločný tranzit č. .../2015 s cieľom prizvať Srbskú republiku, aby pristúpila k predmetným dohovorom.

               Súlad s existujúcimi ustanoveniami v danej oblasti politiky

               V oblasti návrhu neexistujú žiadne ustanovenia.

               Súlad s ostatnými politikami Únie

               Návrh je v súlade so stratégiou na podporu konkurencieschopnosti a hospodárskeho rastu EÚ.

               2.PRÁVNY ZÁKLAD, SUBSIDIARITA A PROPORCIONALITA

               Právny základ

               Dohovormi sa stanovujú opatrenia na uľahčenie pohybu tovaru medzi Európskou úniou, Islandskou republikou, bývalou Juhoslovanskou republikou Macedónsko, Nórskym kráľovstvom, Švajčiarskou konfederáciou a Tureckou republikou.

               Srbská republika si priala pristúpiť k dohovorom a splnila právne a štrukturálne požiadavky a požiadavky na informačné technológie, čo sú predpoklady pre pristúpenie.

               V súlade s ustanoveniami článku 11 ods. 3 dohovoru o zjednodušení formalít pri preprave tovaru a ustanoveniami článku 15 ods. 3 dohovoru o o spoločnom tranzitnom režime spoločný výbor EÚ – EZVO vyzve prostredníctvom rozhodnutia v zmysle článku 1 ods. 2, respektíve článku 3 ods. 1 písm. c), tretiu krajinu, aby pristúpila k dohovorom v súlade s postupom stanoveným v článku 11a, respektíve článku 15a.

               Spoločné výbory EÚ – EZVO začnú tento postup vyzvania, keď daná krajina preukáže, že je schopná dosiahnuť súlad s podrobnými vykonávacími pravidlami pre uplatňovanie dohovorov.

               Na základe mandátu pracovnej skupiny EÚ – EZVO pre spoločný tranzit a pracovnej skupiny EÚ – EZVO pre zjednodušenie formalít pri preprave tovaru sa hodnotiaca misia zamerala najmä na prispôsobenie vnútroštátnych colných predpisov Srbskej republiky, vytvorenie riadiacich štruktúr potrebných na riadenie postupu a zavedenie nového automatizovaného systému tranzitného režimu (NCTS), ktorý umožňuje uplatňovanie spoločného tranzitného režimu, a zistila, že podmienky na vyzvanie k pristúpeniu boli splnené.

               Primeranosť

               Návrh je v súlade so zásadou proporcionality z týchto dôvodov:

               Forma navrhovaného opatrenia je jedinou možnou formou.

               Forma navrhovaného opatrenia nezahŕňa žiadne finančné náklady.

               Výber nástrojov

               Navrhované nástroje: rozhodnutie.

               Neexistuje iný primeraný nástroj.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Konzultácie so zainteresovanými stranami

               Konzultácie s odsúhlasením návrhu rozhodnutia Spoločného výboru EÚ – EZVO pre zjednodušenie formalít pri preprave tovaru č. .../2015 a návrhu rozhodnutia Spoločného výboru EÚ – EZVO pre spoločný tranzitný režim č. .../2015 s cieľom vyzvať Srbskú republiku, aby pristúpila k dohovorom, sa uskutočnili s členskými štátmi v rámci sekcie colného statusu a tranzitu Výboru pre colný kódex a so zmluvnými stranami dohovorov v rámci pracovnej skupiny EÚ – EZVO pre „spoločný tranzit“ a „zjednodušenie formalít pri preprave tovaru“.

               Zhrnutie názorov a spôsobu, akým sa zohľadnili:

               Priaznivé stanovisko.

               Získavanie a využívanie expertízy

               Externá expertíza nebola potrebná.

               Posúdenie vplyvu

               Pristúpenie k dohovorom je súčasťou predvstupovej stratégie pre Srbskú republiku pred jej vstupom do Európskej únie. Povedie k zosúladeniu s „acquis communautaire“ v oblasti tranzitu. Zavedením spoločného tranzitného režimu v Srbskej republike ako alternatívy k režimu TIR sa ešte väčšmi uľahčí tranzit, znížia sa náklady a prípadne sa zvýši objem obchodu.

               4.VPLYV NA ROZPOČET

               Návrh nemá žiadny vplyv na rozpočet EÚ.

               2015/0186 (NLE)

               Návrh

               ROZHODNUTIE RADY

               o pozícii, ktorú má Európska únia zaujať vo vzťahu k prijatiu rozhodnutia Spoločného výboru EÚ – EZVO pre zjednodušenie formalít pri preprave tovaru a rozhodnutia Spoločného výboru EÚ – EZVO pre spoločný tranzit, pokiaľ ide o vyzvanie Srbskej republiky, aby pristúpila k Dohovoru o zjednodušení formalít pri preprave tovaru a Dohovoru o spoločnom tranzitnom režime

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Článkom 11 ods. 3 Dohovoru medzi Európskym hospodárskym spoločenstvom a Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o zjednodušení formalít pri preprave tovaru
                  1
                („Dohovor o zjednodušení formalít pri preprave tovaru“) sa spoločný výbor EÚ – EZVO zriadený daným dohovorom splnomocňuje prijať rozhodnutie o vyzvaní tretích krajín v zmysle článku 1 ods. 2 na pristúpenie k danému dohovoru v súlade s článkom 11a.

               (2)Článkom 15 ods. 3 Dohovoru medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou o spoločnom tranzitnom režime
                  2
                („Dohovor o spoločnom tranzitnom režime“) sa spoločný výbor zriadený daným dohovorom splnomocňuje prijať rozhodnutie o vyzvaní tretích krajín v zmysle článku 3 ods. 1 písm. c) na pristúpenie k danému dohovoru v súlade s článkom 15a.

               (3)Pokiaľ ide o rozhodnutia vyzvať Srbskú republiku na pristúpenie k tým dohovorom, je vhodné stanoviť pozíciu, ktorú má Únia zaujať v rámci uvedených spoločných výborov.

               (4)Pozícia Únie v uvedených spoločných výboroch by preto mala byť založená na pripojenom návrhu rozhodnutí,

               PRIJALA TOTO ROZHODNUTIE:

               Článok 1

               Pozícia, ktorú zaujme Únia v rámci Spoločného výboru EÚ – EZVO pre zjednodušenie formalít pri preprave tovaru k výzve, aby Srbská republika pristúpila k Dohovoru o zjednodušení formalít pri preprave tovaru, vychádza z návrhu rozhodnutia uvedeného spoločného výboru pripojeného k tomuto rozhodnutiu.

               Článok 2

               Pozícia, ktorú zaujme Únia v rámci Spoločného výboru EÚ – EZVO pre spoločný tranzitný režim k výzve, aby Srbská republika pristúpila k dohovoru o spoločnom tranzitnom režime, vychádza z návrhu rozhodnutia uvedeného spoločného výboru pripojeného k tomuto rozhodnutiu.

               Článok 3

               Keď Srbská republika splní technické podmienky pre pristúpenie, zástupca Únie v spoločných výboroch uvedených v článkoch 1 a 2 navrhne rozhodnutia na vyzvanie Srbskej republiky k pristúpeniu k dohovorom a hlasovanie o týchto rozhodnutiach v súlade s článkom 1 a 2 tohto rozhodnutia.

               Článok 4

               Rozhodnutie spoločného výboru EÚ – EZVO pre zjednodušenie formalít pri preprave tovaru a rozhodnutie spoločného výboru EÚ – EZVO pre spoločný tranzitný režim sa po ich prijatí uverejnia v Úradnom vestníku Európskej únie.

               Článok 5

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. ES L 134, 22.5.1987, s. 2.

                     (2)
                  Ú. v. ES L 226, 13.8.1987, s. 2.

    ---documentbreak---

               EURÓPSKA KOMISIA
            V Bruseli3. 9. 2015
            COM(2015) 417 final
            PRÍLOHY
            k
            návrhu rozhodnutia Rady
            o pozícii, ktorú má Európska únia zaujať vo vzťahu k prijatiu rozhodnutia Spoločného výboru EÚ – EZVO pre zjednodušenie formalít pri preprave tovaru a rozhodnutia Spoločného výboru EÚ – EZVO pre spoločný tranzit, pokiaľ ide o vyzvanie Srbskej republiky, aby pristúpila k Dohovoru o zjednodušení formalít pri preprave tovaru a Dohovoru o spoločnom tranzitnom režime

               PRÍLOHY

               k

               návrhu rozhodnutia Rady

               o pozícii, ktorú má Európska únia zaujať vo vzťahu k prijatiu rozhodnutia Spoločného výboru EÚ – EZVO pre zjednodušenie formalít pri preprave tovaru a rozhodnutia Spoločného výboru EÚ – EZVO pre spoločný tranzit, pokiaľ ide o vyzvanie Srbskej republiky, aby pristúpila k Dohovoru o zjednodušení formalít pri preprave tovaru a Dohovoru o spoločnom tranzitnom režime

               PRÍLOHA 1

               Návrh rozhodnutia Spoločného výboru EÚ – EZVO pre zjednodušenie formalít pri preprave tovaru č. .../2015, pokiaľ ide o vyzvanie Srbskej republiky, aby pristúpila k Dohovoru o zjednodušení formalít pri preprave tovaru z 20. mája 1987

               SPOLOČNÝ VÝBOR EÚ – EZVO,

               so zreteľom na Dohovor o zjednodušení formalít pri preprave tovaru z 20. mája 1987
                  1
                (ďalej len „dohovor“), a najmä na jeho článok 11 ods. 3,

               keďže:

               (1)
                     Výmenu tovaru so Srbskou republikou by uľahčilo zjednodušenie formalít, ktoré ovplyvňujú prepravu tovaru medzi Srbskou republikou a Európskou úniou, Islandskou republikou, bývalou Juhoslovanskou republikou Macedónsko, Nórskym kráľovstvom, Švajčiarskou konfederáciou a Tureckou republikou.

               (2)
                     Na dosiahnutie tohto zjednodušenia je vhodné vyzvať Srbskú republiku, aby pristúpila k dohovoru,

               PRIJAL TOTO ROZHODNUTIE:

               Článok 1

               V súlade s článkom 11a dohovoru sa Srbská republika vyzýva, aby k dohovoru pristúpila od 1. decembra 2015.

               Článok 2

               Toto rozhodnutie nadobúda účinnosť dňom jeho prijatia.

               V … 2015

               Za Spoločný výbor EÚ – EZVO

                     predseda

               PRÍLOHA 2

               Návrh rozhodnutia Spoločného výboru EÚ – EZVO pre spoločný tranzitný režim č. .../2015, pokiaľ ide o vyzvanie Srbskej republiky, aby pristúpila k Dohovoru o spoločnom tranzitnom režime z 20. mája 1987

               SPOLOČNÝ VÝBOR EÚ – EZVO,

               so zreteľom na Dohovor o spoločnom tranzitnom režime z 20. mája 1987
                  2
                (ďalej len „dohovor“), a najmä na jeho článok 15 ods. 3) písm. e),

               keďže:

               (1)
                     Výmenu tovaru so Srbskou republikou by uľahčil spoločný tranzitný režim tovaru prepravovaného medzi Srbskou republikou a Európskou úniou, Islandskou republikou, bývalou Juhoslovanskou republikou Macedónsko, Nórskym kráľovstvom, Švajčiarskou konfederáciou a Tureckou republikou.

               (2)
                     Na dosiahnutie tohto režimu je vhodné vyzvať Srbskú republiku, aby pristúpila k dohovoru,

               PRIJAL TOTO ROZHODNUTIE:

               Článok 1

               V súlade s článkom 15a dohovoru sa Srbská republika vyzýva, aby k dohovoru pristúpila od 1. decembra 2015.

               Článok 2

               Toto rozhodnutie nadobúda účinnosť dňom jeho prijatia.

               V … 2015

               Za spoločný výbor EÚ – EZVO

                     predseda

                     (1)
                  Ú. v. ES L 134, 22.5.1987, s. 2.

                     (2)
                  Ú. v. ES L 226, 13.8.1987, s. 2.